NORAKSTS

|  |  |
| --- | --- |
| 30.06.2021. | Nr.9/1 |

**ILGTERMIŅA AIZŅĒMUMA ŅEMŠANA**

**PROJEKTA “PAŠVALDĪBAS ĪRES DZĪVOKĻU IZVEIDOŠANA**

**STACIJAS IELĀ 13, JELGAVĀ” ĪSTENOŠANAI**

(ziņo: I.Škutāne)

**Atklāti balsojot: PAR – 11** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, R.Šlegelmilhs, J.Strods, I.Jakovels, A.Eihvalds, A.Rublis), **PRET –** nav, **ATTURAS** – nav,

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, Ministru kabineta 2019.gada 10.decembra noteikumiem Nr.590 ”Noteikumi par pašvaldību aizņēmumiem un galvojumiem”, Ministru kabineta 2021.gada 11.februāra noteikumu Nr.104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai” 3.1.8.apakšpunktu un Ministru kabineta 2021.gada 29.jūnija rīkojumu Nr.453 “Par atbalstītajiem pašvaldību investīciju projektiem valsts aizdevumu piešķiršanai Covid-19 izraisītās krīzes seku mazināšanai un novēršanai”,

**JELGAVAS PILSĒTAS DOME NOLEMJ:**

1. Ņemt Valsts kasē ar tās noteikto kredīta procentu likmi ilgtermiņa aizņēmumu projekta “Pašvaldības īres dzīvokļu izveidošana Stacijas ielā 13, Jelgavā” īstenošanai 1 144 390,11*euro* (viens miljons viens simts četrdesmit četri tūkstoši trīs simti deviņdesmit *euro* 11 *centi*) uz 30 gadiem.
2. Aizņēmuma pamatsummas atmaksu sākt ar 2024.gada 20.jūliju.
3. Aizņēmuma atmaksu garantēt ar Jelgavas pilsētas pašvaldības budžetu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2021.gada 30.jūnijā